**Forældrebrev**

**Kære forældre**

**Som I sikkert allerede er bekendt med, har byrådet vedtaget en overordnet it-strategi for alle daginstitutioner og dagplejen i kommunen.**

**Igennem de seneste par måneder har vi også arbejdet med it-strategier her i vores institution. Altså at få omsat byrådets beslutning til netop vores hverdag med netop jeres børn.**

**Vi har indkøbt iPads og forskellige andre spændende digitale legeartikler, som vi allerede er gået i gang med at bruge. Alle medarbejdere har været på en fælles personaleweekend, hvor vi fik arbejdet med it og praktiske øvelser. Alle syntes, det var rigtig sjovt og lærerigt.**

**Vi vil derfor gerne indbyde jer til en lige så sjov og lærerig aften, hvor vi fortæller jer om vores egen it-strategi. Vi viser jer nogle af de film og bøger, børnene har lavet. Selvfølgelig vil vi også gerne lege lidt med jer, så I kan prøve at lave en lille bog og en lille film.**

**Kort sagt: Et digitalt forældremøde med jer i centrum. Vi har kaffe på kanden og friskbagt kage. Og selvfølgelig gjort vores iPads klar.**

**Det foregår: Onsdag den 27. august 2014 klokken 20 i institutionen.**

**Har I selv en iPad derhjemme, må I meget gerne medbringe den.**

**Vi glæder os rigtig meget til at se jer!**

**På digitalt gensyn,**

**personalet.**